钦定古今图书集成/历象汇编/岁功典/第065卷 > 癸辛杂识 > 七日夜女郎歌九首 阙名
## 钦定古今图书集成/历象汇编/岁功典/第065卷 > 癸辛杂识 > 七日夜女郎歌九首 阙名

三春《怨离》泣，《九秋》忻期歌。驾鸾行日时，月明济长河。
长河起秋云，汉渚风凉发。含欣出霄路，可笑向明月。
金风起汉曲，素月明河边。七章未成匹，飞燕起长川。
春离隔寒暑，明秋暂一会。两叹别日长，双情苦饥渴婉娈不终夕，一别周年期。桑蚕不作茧，昼夜长悬丝。
灵匹怨离处，索居隔长河。元云不应雷，是侬啼叹歌。
振玉下金阶，拭眼瞩星阑。惆怅登云轺，悲恨两情殚。
风骖不驾缨，翼人立中庭。箫管且停吹，展我叙离情。
紫霞烟翠盖，斜月照绮窗。衔悲握离袂，易尔还年容。